title: Padomes Īstenošanas regula (ES) 2015/357 ( 2015. gada 5. marts ), ar kuru īsteno Regulu (ES) Nr. 208/2014 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā

text:
               6.3.2015

               LV

               Eiropas Savienības Oficiālais Vēstnesis

               L 62/1

         PADOMES ĪSTENOŠANAS REGULA (ES) 2015/357
   (2015. gada 5. marts),
   ar kuru īsteno Regulu (ES) Nr. 208/2014 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 208/2014 (2014. gada 5. marts) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (1), un jo īpaši tās 14. panta 1. punktu,
   tā kā:

               (1)

               Padome 2014. gada 5. martā pieņēma Regulu (ES) Nr. 208/2014.

               (2)

               Pamatojoties uz Padomes veikto pārskatīšanu, būtu jāgroza ieraksti attiecībā uz astoņpadsmit personām.

               (3)

               Attiecīgi būtu jāgroza Regulas (ES) Nr. 208/2014 I pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 208/2014 I pielikumu aizstāj ar tekstu šīs regulas pielikumā.
   2. pants
   Šī regula stājas spēkā nākamajā dienā, pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 5. martā

            Padomes vārdā –

            priekšsēdētāja

         D. REIZNIECE-OZOLA

      (1)  OV L 66, 6.3.2014., 1. lpp.

      PIELIKUMS

            “I PIELIKUMS

               To personu, vienību un struktūru saraksts, kas minētas 2. pantā

                        Vārds, uzvārds

                        Identifikācijas informācija

                        Sarakstā iekļaušanas pamatojums

                        Sarakstā iekļaušanas datums

                        1.

                        Viktor Fedorovych Yanukovych
                        (Віктор Федорович Янукович),
                        Viktor Fedorovich Yanukovich
                        (Виктор Фёдорович Янукович)

                        dzimis 9.7.1950. Yenakiieve (Doņeckas apgabals), bijušais Ukrainas prezidents

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        6.3.2014.

                        2.

                        Vitalii Yuriyovych Zakharchenko
                        (Віталій Юрійович Захарченко),
                        Vitaliy Yurievich Zakharchenko
                        (Виталий Юрьевич Захарченко)

                        dzimis 20.1.1963. Kostiantynivka (Doņeckas apgabals), bijušais iekšlietu ministrs

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        6.3.2014.

                        3.

                        Viktor Pavlovych Pshonka
                        (Віктор Павлович Пшонка)

                        dzimis 6.2.1954. Serhiyivka (Doņeckas apgabals), bijušais Ukrainas ģenerālprokurors

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        6.3.2014.

                        4.

                        Olena Leonidivna Lukash
                        (Олена Леонідівна Лукаш),
                        Elena Leonidovna Lukash
                        (Елена Леонидовна Лукаш)

                        dzimusi 12.11.1976. Rîbnița (Moldova), bijusī tieslietu ministre

                        Persona, saistībā ar kuru Ukrainas iestādes veic izmeklēšanu par amatpersonas dienesta stāvokļa ļaunprātīgu izmantošanu, lai panāktu nepamatotas priekšrocības sev vai trešai personai, tādējādi radot zaudējumus Ukrainas publiskajiem līdzekļiem.

                        6.3.2014.

                        5.

                        Andrii Petrovych Kliuiev
                        (Андрій Петрович Клюєв),
                        Andriy Petrovych Klyuyev

                        dzimis 12.8.1964. Doņeckā, bijušais Ukrainas prezidenta administrācijas vadītājs

                        Persona, pret kuru Ukrainas iestādes veic kriminālprocesu par valsts līdzekļu vai aktīvu nelikumīgu piesavināšanos un par darbībām, kas saistītas ar amatpersonas dienesta stāvokļa ļaunprātīgu izmantošanu, cenšoties panākt nepamatotas priekšrocības sev vai trešai personai, tādējādi radot zaudējumus Ukrainas valsts budžetam vai aktīviem.

                        6.3.2014.

                        6.

                        Viktor Ivanovych Ratushniak
                        (Віктор Іванович Ратушняк)

                        dzimis 16.10.1959., bijušais iekšlietu ministra vietnieks

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos un par līdzdalību tādā darbībā.

                        6.3.2014.

                        7.

                        Oleksandr Viktorovych Yanukovych
                        (Олександр Вікторович Янукович)

                        dzimis 10.7.1973. Yenakiieve (Doņeckas apgabals), bijušā prezidenta dēls, uzņēmējs

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        6.3.2014.

                        8.

                        Viktor Viktorovych Yanukovych
                        (Віктор Вікторович Янукович)

                        dzimis 16.7.1981. Yenakiieve (Doņeckas apgabals), bijušā prezidenta dēls, Ukrainas Verkhovna Rada deputāts

                        Persona, saistībā ar kuru Ukrainas iestādes veic izmeklēšanu par publisko līdzekļu vai aktīvu nelikumīgu piesavināšanos. Persona, kas saistīta ar sarakstā iekļautu personu (bijušo Ukrainas prezidentu Viktor Fedorovych Yanukovych), pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        6.3.2014.

                        9.

                        Artem Viktorovych Pshonka
                        (Артем Вікторович Пшонка)

                        dzimis 19.3.1976. Kramatorsk (Doņeckas apgabals), bijušā ģenerālprokurora dēls, Ukrainas Verkhovna Rada Reģionu partijas frakcijas priekšsēdētāja vietnieks

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos un par līdzdalību tādā darbībā.

                        6.3.2014.

                        10.

                        Serhii Petrovych Kliuiev
                        (Сергій Петрович Клюєв),
                        Serhiy Petrovych Klyuyev

                        dzimis 19.8.1969. Doņeckā, Andrii Kliuiev kunga brālis, uzņēmējs.

                        Persona, saistībā ar kuru Ukrainas iestādes veic izmeklēšanu par iesaistīšanos nelikumīgā publisko līdzekļu vai aktīvu piesavināšanā un amatpersonas dienesta stāvokļa ļaunprātīgā izmantošanā, lai panāktu nepamatotas priekšrocības sev vai trešai personai, tādējādi radot zaudējumus Ukrainas publiskajiem līdzekļiem vai aktīviem. Persona, kas saistīta ar sarakstā iekļautu personu (Andrii Petrovych Kliuiev), pret kuru Ukrainas iestādes veic kriminālprocesu par valsts līdzekļu vai aktīvu nelikumīgu piesavināšanos.

                        6.3.2014.

                        11.

                        Mykola Yanovych Azarov
                        (Микола Янович Азаров),
                        Nikolai Yanovich Azarov
                        (Николай Янович Азаров)

                        dzimis 17.12.1947. Kalugā (Krievija), Ukrainas premjerministrs līdz 2014. gada janvārim

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        6.3.2014.

                        12.

                        Serhiy Vitaliyovych Kurchenko
                        (Сергій Віталійович Курченко)

                        dzimis 21.9.1985. Harkovā, uzņēmējs

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        6.3.2014.

                        13.

                        Dmytro Volodymyrovych Tabachnyk
                        (Дмитро Володимирович Табачник)

                        dzimis 28.11.1963. Kijevā, bijušais izglītības un zinātnes ministrs

                        Persona, pret kuru Ukrainas iestādes veic izmeklēšanu par amatpersonas dienesta stāvokļa ļaunprātīgu izmantošanu, lai panāktu nepamatotas priekšrocības sev vai trešai personai, tādējādi radot zaudējumus Ukrainas publiskajiem līdzekļiem vai aktīviem.

                        6.3.2014.

                        14.

                        Raisa Vasylivna Bohatyriova
                        (Раїса Василівна Богатирьова),
                        Raisa Vasilievna Bogatyreva
                        (Раиса Васильевна Богатырёва)

                        dzimusi 6.1.1953. Bakal (Čeļabinskas apgabals, Krievija) bijusī veselības ministre

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        6.3.2014.

                        15.

                        Serhiy Hennadiyovych Arbuzov
                        (Сергій Геннадійович Арбузов),
                        Sergei Gennadievich Arbuzov
                        (Сергей Геннадиевич Арбузов)

                        dzimis 24.3.1976. Doņeckā, bijušais Ukrainas premjerministrs.

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        15.4.2014.

                        16.

                        Yuriy Volodymyrovych Ivanyushchenko
                        (Юрій Володимирович Іванющенко)

                        dzimis 21.2.1959. Yenakiieve (Doņeckas apgabals), Parlamenta deputāts no Reģionu partijas

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        15.4.2014.

                        17.

                        Oleksandr Viktorovych Klymenko
                        (Олександр Вікторович Клименко)

                        dzimis 16.11.1980. Makiivka (Doņeckas apgabals), bijušais ieņēmumu un nodevu ministrs.

                        Persona, pret kuru Ukrainas iestādes veic kriminālprocesu par nelikumīgu publisko līdzekļu vai aktīvu piesavināšanos un par amatpersonas dienesta stāvokļa ļaunprātīgu izmantošanu, lai panāktu nepamatotas priekšrocības sev vai trešai personai, tādējādi radot zaudējumus Ukrainas publiskajiem līdzekļiem vai aktīviem.

                        15.4.2014.

                        18.

                        Edward Stavytskyi,
                        Eduard Anatoliyovych Stavytsky
                        (Едуард Анатолійович Ставицький)

                        dzimis 4.10.1972. Lebedyn (Sumy apgabals), bijušais Ukrainas degvielas un enerģētikas ministrs.
                        Saskaņā ar ziņoto viņš uzturas Izraēlā. Tomēr viņš joprojām ir Ukrainas pilsonis.

                        Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                        15.4.2014.”


title: Komisijas Īstenošanas regula (ES) 2016/1357 (2016. gada 9. augusts), ar ko uz konkrētu Ķīnas Tautas Republikas izcelsmes neleģētā tērauda vai cita leģētā tērauda biezlokšņu importu attiecina reģistrāciju

text:
               10.8.2016

               LV

               Eiropas Savienības Oficiālais Vēstnesis

               L 215/23

         KOMISIJAS ĪSTENOŠANAS REGULA (ES) 2016/1357
   (2016. gada 9. augusts),
   ar ko uz konkrētu Ķīnas Tautas Republikas izcelsmes neleģētā tērauda vai cita leģētā tērauda biezlokšņu importu attiecina reģistrāciju
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 14. panta 5. punktu,
   pēc dalībvalstu informēšanas,
   tā kā:

               (1)

               Eiropas Komisija (“Komisija”) 2016. gada 13. februārī ar Eiropas Savienības Oficiālajā Vēstnesī publicētu paziņojumu par procedūras sākšanu (2) sāka antidempinga izmeklēšanu attiecībā uz Savienībā importētiem neleģētā un leģētā tērauda (izņemot nerūsējošo tēraudu, elektrotehnisko silīcijtēraudu, instrumentu tēraudu un ātrgriezējtēraudu) karsti velmētiem, neplaķētiem, bez elektrolītiska vai cita pārklājuma, ruļļos netītiem ražojumiem ar biezumu vairāk par 10 mm un ar platumu 600 mm vai vairāk vai ar biezumu 4,75 mm vai vairāk, bet ne vairāk par 10 mm, un ar platumu 2 050 mm vai vairāk (“biezloksnes”), kuru izcelsme ir Ķīnas Tautas Republikā (“ĶTR”).

         1.   ATTIECĪGAIS RAŽOJUMS

               (2)

               Ražojums, uz kuru attiecas reģistrācija (“attiecīgais ražojums”), ir neleģētā un leģētā tērauda (izņemot nerūsējošo tēraudu, elektrotehnisko silīcijtēraudu, instrumentu tēraudu un ātrgriezējtēraudu) karsti velmēti, neplaķēti, bez elektrolītiska vai cita pārklājuma, ruļļos netīti ražojumi ar biezumu vairāk par 10 mm un ar platumu 600 mm vai vairāk vai ar biezumu 4,75 mm vai vairāk, bet ne vairāk par 10 mm, un ar platumu 2 050 mm vai vairāk, kurus pašlaik klasificē ar KN kodiem ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 un ex 7225 99 00 (“biezloksnes”) un kuru izcelsme ir ĶTR. Šie KN kodi ir norādīti vienīgi informācijai.

         2.   PIEPRASĪJUMS

               (3)

               Sūdzības iesniedzējs 2016. gada 18. aprīlī iesniedza reģistrācijas pieprasījumu saskaņā ar pamatregulas 14. panta 5. punktu. 2016. gada 7. jūlijā pieprasījums tika papildināts ar jaunu informāciju. Sūdzības iesniedzējs prasīja noteikt, ka uz attiecīgā ražojuma importu attiecina reģistrāciju, lai vēlāk šim importam no reģistrācijas dienas varētu piemērot pasākumus.

         3.   REĢISTRĀCIJAS PAMATOJUMS

               (4)

               Komisija atbilstoši pamatregulas 14. panta 5. punktam var uzdot muitas dienestiem veikt importa reģistrācijai vajadzīgos pasākumus, lai vēlāk šim importam varētu piemērot pasākumus. Uz attiecīgā ražojuma importu var attiecināt reģistrāciju, ja pirms tam no Savienības ražošanas nozares saņemts pieprasījums ar pietiekamiem pierādījumiem, kas pamato šādu rīcību.

               (5)

               Sūdzības iesniedzējs apgalvo, ka reģistrācija esot pamatota, jo attiecīgā ražojuma tirdzniecība joprojām notiek par dempinga cenām, un ka importētāji ir bijuši labi informēti par dempinga praksi, kas īstenota ilgāku laikposmu un radījusi kaitējumu Savienības ražošanas nozarei. Sūdzības iesniedzējs arī apgalvo, ka imports no ĶTR radot kaitējumu Savienības ražošanas nozarei, ka šāda importa apjoms esot ievērojami palielinājies pat pēc izmeklēšanas perioda beigām un tas varētu būtiski mazināt antidempinga maksājuma korektīvo ietekmi, ja šāds maksājums tiktu piemērots.

         3.1.   Importētāji esot zinājuši vai viņiem būtu bijis jāzina, ka tiek īstenots dempings, kā arī jāapzinās tā radītais apgalvotais vai konstatētais kaitējums

               (6)

               Komisija uzskata, ka importētāji zinājuši vai viņiem būtu bijis jāzina tas, ka ražotāji eksportētāji īsteno dempinga praksi. Šajā saistībā sūdzībā bija ietverti pietiekami pirmšķietami pierādījumi, un tie tika izklāstīti paziņojumā par šīs procedūras sākšanu (3). Sūdzības nekonfidenciālajā versijā aprēķinātās dempinga starpības importam no ĶTR bija no 28 % līdz 73 %. Sūdzības iesniedzējs savā sūdzībā ir sniedzis pietiekamus pierādījumus, kuros aprakstīta ĶTR ražotāju eksportētāju dempinga prakse, un šos pierādījumus importētāji pirmšķietami nevarēja neievērot vai tos nebūtu vajadzējis neievērot. Sūdzības iesniedzējs iesniedza sūdzības pierādījumus, salīdzinot normālo vērtību, kas noteikta, pamatojoties uz informāciju par cenām, kuras norādītas USITC nobeiguma ziņojumā (par laikposmu no 2014. gada jūlija līdz 2015. gada jūnijam), un eksporta cenu, kas noteikta, pamatojoties uz biezlokšņu importa no ĶTR (attiecībā uz piemērojamajiem KN kodiem) ceturkšņa vidējo vienības vērtību, kas iegūta no Eurostat datiem. Turklāt sūdzības iesniedzējs iekļāva sūdzībā arī pirmšķietamus pierādījumus par to, ka ĶTR importa cenām ir tendence samazināties. Laika posmā starp 2012. gadu un laikposmu no 2014. gada oktobra līdz 2015. gada septembrim vidējā pārdošanas cena importam no ĶTR Savienībā samazinājās par 25 %. Reģistrācijas pieprasījumā vidējās cenas importam no ĶTR izmeklēšanas periodā (2015. gads) tika salīdzinātas ar cenām 2012. gadā, un tika konstatēts, ka cenas samazinājušās aptuveni par 30 %. Visbeidzot, sūdzībā ir pietiekami pirmšķietami pierādījumi par to, ka tiek radīts kaitējums. Pamatojoties uz visu minēto informāciju, kas ietverta pieprasījuma nekonfidenciālajā versijā, kā arī ņemot vērā iespējamā dempinga apjomu un to, ka sūdzības iesniedzējiem pieejamā informācija bija pieejama publiski, ir pamats secināt, pamatojoties uz pirmšķietamiem pierādījumiem, kas bija pieejami Komisijai, ka importētāji zinājuši vai viņiem būtu bijis jāzina, ka tiek īstenots dempings, kā arī jāapzinās tā radītais apgalvotais vai konstatētais kaitējums.

         3.2.   Importa apjoma turpmāks ievērojams pieaugums

               (7)

               Kopš procedūras sākšanas 2016. gada februārī ir konstatēts ĶTR importa apjoma turpmāks pieaugums aptuveni par 15 %, salīdzinot izmeklēšanas perioda (2015. gads) importa apjomu ar pieejamajiem datiem par laikposmu pēc procedūras sākšanas (no 2016. gada marta līdz maijam). Tas liecina, ka attiecīgā ražojuma imports no ĶTR pirmajos trīs mēnešos pēc pašreizējās izmeklēšanas sākšanas turpina būtiski pieaugt.

         3.3.   Maksājuma korektīvās ietekmes mazināšana

               (8)

               Izmeklēšanā sniegtajos apsvērumos, tostarp reģistrācijas pieprasījumā, ir pierādījumi par to, ka minētais importa pieaugums, cenām vēl vairāk pazeminoties, radīs papildu kaitējumu. Attiecībā uz cenām sūdzības iesniedzējs reģistrācijas pieprasījumā iekļāva pirmšķietamus pierādījumus par to, ka ĶTR izcelsmes importa cenām ir tendence samazināties. Attiecībā uz importa cenām pēc 2016. gada februārī sāktās procedūras tika novērots ĶTR izcelsmes importa vidējo cenu papildu samazinājums par aptuveni 30 %, salīdzinot cenas laikposmā no 2016. gada marta līdz maijam ar cenām izmeklēšanas periodā (2015. gadā). Ņemot vērā laiku, importa par iespējamām dempinga cenām apjomu un citus apstākļus (piemēram, lielo jaudas pārpalikumu ĶTR un Ķīnas ražotāju eksportētāju cenu noteikšanas praksi), iespējams, ka importa apjoma turpmāks ievērojams pieaugums, par ko ir pietiekami pirmšķietami pierādījumi, kā minēts 6. apsvērumā, varētu nopietni mazināt piemērojamā antidempinga maksājuma korektīvo ietekmi, ja vien šāds maksājums netiktu piemērots ar atpakaļejošu spēku.

               (9)

               Turklāt, ņemot vērā pašreizējās procedūras sākšanu un ar to saistītās ĶTR importa cenu un apjomu tendences, ir pamatoti uzskatīt, ka attiecīgā ražojuma importa apjoms pirms iespējamas pagaidu pasākumu pieņemšanas var vēl vairāk palielināties un importētāji var strauji veidot krājumus.

         4.   PROCEDŪRA

               (10)

               Ņemot vērā iepriekš minēto, Komisija ir secinājusi, ka sūdzības iesniedzējs ir sniedzis pietiekamus pirmšķietamus pierādījumus, lai saskaņā ar pamatregulas 14. panta 5. punktu uz attiecīgā ražojuma importu attiecinātu reģistrāciju.

               (11)

               Visas ieinteresētās personas ir aicinātas rakstiski izteikt viedokli un sniegt pierādījumus, kas to pamato. Turklāt Komisija var uzklausīt ieinteresētās personas, ja tās to rakstiski pieprasa un norāda konkrētus iemeslus, kāpēc tās būtu jāuzklausa.

         5.   REĢISTRĀCIJA

               (12)

               Atbilstīgi pamatregulas 14. panta 5. punktam būtu jānosaka, ka uz attiecīgā ražojuma importu būtu jāattiecina reģistrācija, lai nodrošinātu, ka gadījumā, ja izmeklēšanā tiktu gūti konstatējumi, kuru dēļ tiktu noteikts antidempinga maksājums, šo maksājumu par reģistrēto importu saskaņā ar pamatregulas 10. panta 4. punktu varētu iekasēt ar atpakaļejošu spēku, ja izpildīti vajadzīgie nosacījumi.

               (13)

               Sūdzības iesniedzējs sūdzībā lēš, ka attiecīgā no ĶTR importētā ražojuma dempinga starpības ir no 28 % līdz 73 % un vidējā cenu samazinājuma starpība ir 11 %. Nākotnes iespējamo saistību aplēstā summa ĶTR ir noteikta vismaz cenu samazinājuma starpības līmenī, kas aplēsta, pamatojoties uz sūdzību, t. i., 11 % ad valorem no attiecīgā ražojuma CIF importa vērtības.

         6.   PERSONAS DATU APSTRĀDE

               (14)

               Šajā reģistrācijā iegūtos personas datus apstrādās saskaņā ar Eiropas Parlamenta un Padomes Regulu (EK) Nr. 45/2001 (4),

         IR PIEŅĒMUSI ŠO REGULU.
   1. pants
   1.   Ar šo muitas dienestiem saskaņā ar Regulas (ES) 2016/1036 14. panta 5. punktu tiek uzdots attiecīgi rīkoties, lai reģistrētu Savienībā importētos neleģētā un leģētā tērauda (izņemot nerūsējošo tēraudu, elektrotehnisko silīcijtēraudu, instrumentu tēraudu un ātrgriezējtēraudu) karsti velmētus, neplaķētus, bez elektrolītiska vai cita pārklājuma, ruļļos netītus ražojumus ar biezumu vairāk par 10 mm un ar platumu 600 mm vai vairāk vai ar biezumu 4,75 mm vai vairāk, bet ne vairāk par 10 mm, un ar platumu 2 050 mm vai vairāk, kurus pašlaik klasificē ar KN kodiem ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 un ex 7225 99 00 (Taric kodi 7208512010, 7208519110, 7208519810, 7208529110, 7208902010, 7208908020, 7225406010, 7225990030) un kuru izcelsme ir Ķīnas Tautas Republikā.
   Reģistrāciju beidz, kad pagājuši deviņi mēneši no šīs regulas spēkā stāšanās dienas.
   2.   Visas ieinteresētās personas ir aicinātas 20 dienu laikā no šīs regulas publicēšanas dienas rakstiski paziņot viedokli, sniegt pierādījumus, kas to pamato, vai pieprasīt uzklausīšanu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 9. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  OV C 58, 13.2.2016., 20. lpp.

      (3)  OV C 58, 13.2.2016., 20. lpp. (paziņojuma par procedūras sākšanu 3. iedaļa).

      (4)  Eiropas Parlamenta un Padomes Regula (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).


title: Komisijas Īstenošanas regula (ES) 2016/1958 (2016. gada 4. novembris) par atsevišķu preču klasifikāciju kombinētajā nomenklatūrā

text:
                  9.11.2016

                  LV

                  Eiropas Savienības Oficiālais Vēstnesis

                  L 301/9

            KOMISIJAS ĪSTENOŠANAS REGULA (ES) 2016/1958
      (2016. gada 4. novembris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 4. novembrī

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums, kas sastāv no korpusā ietvertām 27 kontaktligzdām (t. s. “jaudas sadales iekārta”) un kā izmēri ir apmēram 5 × 8 × 173 cm. Korpuss ir aprīkots ar apmēram 3 m garu elektrības kabeli un kontaktdakšu savienošanai ar elektrības tīkla kontaktligzdu.
                     Tas tiek uzrādīts kā izstrādājums, kurš paredzēts, lai piegādātu 230 V elektroenerģiju dažādiem statnē sakārtotiem komponentiem. Izstrādājumu uzstāda vertikālā stāvoklī standarta tīkla skapjos. Tāpat izstrādājums reģistrē un nosūta iekšējos datus (piemēram, par elektroenerģiju, spriegumu, jaudu un izmantojumu) un trauksmes paziņojumus (ja vērtības vienā vai otrā virzienā pārsniedz konkrētas robežvērtības), izmantojot iekļauto saziņas karti.
                     Sk. attēlu (*).

                     8537 10 99

                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8537 , 8537 10  un 8537 10 99  formulējumu.
                     Klasificēšana pozīcijā 8544  pie kabeļiem ar savienotājiem nav iespējama, jo ir paredzēts, ka izstrādājums darbojas kā elektrības sadales iekārta.
                     Tā kā izstrādājums sastāv no vairākām kontaktligzdām, kabeļa un saziņas ierīces, tas klasificējams ar KN kodu 8537 10 99  pie citādām elektrības sadalei paredzētām pultīm, paneļiem, konsolēm, stendiem, korpusiem un citām pamatnēm, kas aprīkotas ar diviem vai vairākiem pozīciju 8535  un 8536  aparātiem.

            (*)  Attēls pievienots tikai informācijai.


title: Komisijas Īstenošanas regula (ES) Nr. 1142/2011 ( 2011. gada 10. novembris ), ar ko izveido X un XI pielikumu Padomes Regulā (EK) Nr. 4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās

text:
               11.11.2011

               LV

               Eiropas Savienības Oficiālais Vēstnesis

               L 293/24

         KOMISIJAS ĪSTENOŠANAS REGULA (ES) Nr. 1142/2011
   (2011. gada 10. novembris),
   ar ko izveido X un XI pielikumu Padomes Regulā (EK) Nr. 4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 291. panta 2. punktu,
   ņemot vērā Padomes 2008. gada 18. decembra Regulu (EK) Nr. 4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās (1) un jo īpaši tās 73. panta 1. un 2. punktu,
   ņemot vēra Padomes 2003. gada 27. novembra Regulu (EK) Nr. 2201/2003 par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr. 1347/2000 atcelšanu (2) un jo īpaši tās 70. pantu,
   ņemot vērā Eiropas Parlamenta un Padomes 2011. gada 16. februāra Regulu (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (3),
   tā kā:

               (1)

               Regulas (EK) Nr. 4/2009 X pielikumā ir jāuzskaita administratīvās iestādes, uz kurām atsaucas šīs regulas 2. panta 2. punktā.

               (2)

               Somija, Zviedrija un Apvienotā Karaliste ir paziņojušas Komisijai par administratīvajām iestādēm, kuras ir jāuzskaita Regulas (EK) Nr. 4/2009 X pielikumā.

               (3)

               Administratīvās iestādes, kuras Somija, Zviedrija un Apvienotā Karaliste ir paziņojušas un kuras ir uzskaitītas I pielikumā, atbilst Regulas (EK) Nr. 4/2009 2. panta 2. punktā noteiktajam.

               (4)

               Regulas (EK) Nr. 4/2009 XI pielikumā ir jāuzskaita kompetentās iestādes, uz kurām atsaucas šīs regulas 47. panta 3. punktā.

               (5)

               Somija ir paziņojusi Komisijai par kompetento iestādi, kas jāuzskaita Regulas (EK) Nr. 4/2009 XI pielikumā.

               (6)

               Apvienotajai Karalistei un Īrijai ir saistoša Regula (EK) Nr. 4/2009, tādēļ tās piedalās šīs regulas pieņemšanā un piemērošanā.

               (7)

               Kā noteikts 1. un 2. pantā Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šīs regulas pieņemšanā, un tāpēc Dānijai tā nav saistoša un nav jāpiemēro; tas neskar iespēju Dānijai piemērot tās saturu saskaņā ar Eiropas Kopienas un Dānijas Karalistes 2005. gada 19. oktobra Nolīgumu par jurisdikciju un spriedumu atzīšanu un izpildi civillietās un komerclietās (4).

               (8)

               Pasākumi, kas noteikti šajā regulā, ir saskaņā ar atzinumu, kuru sniegusi Komiteja, kas atbild par piemērojamiem tiesību aktiem, piekritību un lēmumu izpildi saistībā ar laulības lietām, vecāku atbildību un uzturēšanas pienākumiem.

               (9)

               Tādēļ būtu atbilstoši jāizveido Regulas (EK) Nr. 4/2009 X un XI pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 4/2009 X un XI pielikuma teksts ir noteikts šīs regulas I un II pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2011. gada 10. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 7, 10.1.2009., 1. lpp.

      (2)  OV L 338, 23.12.2003., 1. lpp.

      (3)  OV L 55, 28.2.2011., 13. lpp.

      (4)  OV L 299, 16.11.2005., 62. lpp.

      I PIELIKUMS

            “X PIELIKUMS
            Administratīvās iestādes, uz kurām atsaucas Regulas (EK) Nr. 4/2009 2. panta 2. punktā, ir šādas:

                        —

                        Somijā – Sociālās labklājības padome (Sosiaalilautakunta/Socialnämnd),

                        —

                        Zviedrijā – Izpildes iestāde (Kronofogdemyndigheten),

                        —

                        Apvienotajā Karalistē:

                                    a)

                                    Anglijā, Velsā un Skotijā – Bērnu uzturlīdzekļu un izpildes komisija (the Child Maintenance and Enforcement Commission (CMEC));

                                    b)

                                    Ziemeļīrijā – Ziemeļīrijas Sociālās attīstības departaments (the Department for Social Development Northern Ireland (DSDNI)).”

      II PIELIKUMS

            “XI PIELIKUMS
            Kompetentās iestādes, uz kurām atsaucas Regulas (EK) Nr. 4/2009 47. panta 3. punktā, ir šādas:

                        —

                        Somijā – Juridiskās palīdzības birojs (Oikeusaputoimisto/Rättshjälpsbyrå).”


title: Komisijas Īstenošanas regula (ES) 2016/1227 (2016. gada 27. jūlijs), ar ko groza Regulu (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm

text:
               28.7.2016

               LV

               Eiropas Savienības Oficiālais Vēstnesis

               L 202/7

         KOMISIJAS ĪSTENOŠANAS REGULA (ES) 2016/1227
   (2016. gada 27. jūlijs),
   ar ko groza Regulu (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 91. panta pirmās daļas d) apakšpunktu un otro daļu,
   tā kā:

               (1)

               Komisijas Regulā (EEK) Nr. 2568/91 (2) ir noteiktas olīveļļas un olīvu izspaidu eļļas ķīmiskās un organoleptiskās īpašības, kā arī šo īpašību novērtēšanas metodes. Šīs metodes tiek regulāri atjauninātas, pamatojoties uz ķīmijas ekspertu viedokli un ievērojot Starptautiskās Olīvu padomes (SOP) paveikto.

               (2)

               Lai nodrošinātu to, ka Savienības mērogā tiek ieviesti jaunākie starptautiskie standarti, kurus noteikusi SOP, būtu jāatjaunina brīvā skābuma noteikšanas metode un neapstrādātas olīveļļas organoleptisko īpašību novērtēšanas metode, kas noteiktas Regulā (EEK) Nr. 2568/91.

               (3)

               Tādēļ Regula (EEK) Nr. 2568/91 būtu attiecīgi jāgroza.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Regulu (EEK) Nr. 2568/91 groza šādi:

               1)

               regulas II pielikumu aizstāj ar šīs regulas I pielikuma tekstu;

               2)

               regulas XII pielikumu groza saskaņā ar šīs regulas II pielikumu.

         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

      Šī regula ir saistoša kopumā un tieši piemērojama visās dalībvalstīs.
      Briselē, 2016. gada 27. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  Komisijas 1991. gada 11. jūlija Regula (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm (OV L 248, 5.9.1991., 1. lpp.).

      I PIELIKUMS

            “II PIELIKUMS

               BRĪVO TAUKSKĀBJU NOTEIKŠANA PĒC AUKSTĀS METODES

            1.   MĒRĶIS UN PIEMĒROŠANAS JOMA
            Ar šo metodi nosaka brīvās taukskābes olīveļļā un olīvu izspaidu eļļā. Brīvo taukskābju saturu izsaka kā skābumu, ko aprēķina oleīnskābes procentuālā satura veidā.
            2.   PRINCIPS
            Paraugu izšķīdina šķīdinātāju maisījumā, un paraugā ietilpstošās brīvās skābes titrē ar kālija hidroksīda vai nātrija hidroksīda šķīdumu etanolā.
            3.   REAKTĪVI
            Visiem reaktīviem ir jābūt atzītā analītiskā kvalitātē, bet izmantojamajam ūdenim jābūt vai nu destilētam, vai ūdenim ar līdzvērtīgu tīrības pakāpi.
            3.1.   Dietilēteris; etanols (95 tilp. %), maisījums vienādās tilpuma daļās.
            Maisījumu tieši pirms lietošanas neitralizēt ar kālija hidroksīda šķīdumu (3.2.), pievienojot uz 100 ml maisījuma 0,3 ml fenolftaleīna šķīduma (3.3.).

                           1. piezīme.

                        Dietilēteris ir viegli uzliesmojošs un var veidot sprādzienbīstamus peroksīdus. To lietojot, ir jābūt īpaši piesardzīgiem.

                           2. piezīme.

                        Ja nav iespējams lietot dietilēteri, var lietot šķīdinātāju maisījumu, kas sastāv no etanola un toluola. Vajadzības gadījumā etanolu var aizstāt ar 2-propanolu.

                  3.2.   Kālija hidroksīds vai nātrija hidroksīds, titrēts etanola šķīdums vai ūdensšķīdums, c(KOH) [vai c(NaOH)] (aptuveni 0,1 mol/l) vai, ja vajadzīgs, c(KOH) [vai c(NaOH)] (aptuveni 0,5 mol/l). Tirdzniecībā pieejami lietošanai gatavi šķīdumi.
            Ir jābūt zināmai kālija hidroksīda šķīduma (vai nātrija hidroksīda šķīduma) etanolā precīzai koncentrācijai, un tā ir jāpārbauda tieši pirms lietošanas. Lietot šķīdumu, kas ir pagatavots vismaz piecas dienas pirms lietošanas un dekantēts brūna stikla pudelē ar gumijas aizbāzni. Šķīdumam jābūt bezkrāsainam vai iedzeltenam.
            Ja, izmantojot kālija hidroksīda vai nātrija hidroksīda ūdensšķīdumu, novērojama fāzu atdalīšanās, tad ūdensšķīdumu aizstāj ar etanola šķīdumu.

                           3. piezīme.

                        Stabilu bezkrāsainu kālija hidroksīda (vai nātrija hidroksīda) šķīdumu var pagatavot šādi. Uzkarsē līdz vārīšanās temperatūrai 1 000 ml etanola vai ūdens ar 8 g kālija hidroksīda (vai nātrija hidroksīda) un 0,5 g alumīnija skaidiņu un vienu stundu vāra ar atteces dzesinātāju. Tūlīt pārdestilē. Destilātā izšķīdina vajadzīgo kālija hidroksīda (vai nātrija hidroksīda) daudzumu. Atstāj uz dažām dienām un dzidro supernatantu dekantē no kālija karbonāta (vai nātrija karbonāta) nogulsnēm.

                  Šķīdumu var pagatavot arī bez destilācijas šādi: 1 000 ml etanola (vai ūdens) pievieno 4 ml alumīnija butilāta un maisījumu atstāj uz dažām dienām. Dekantē supernatantu un izšķīdina vajadzīgo daudzumu kālija hidroksīda (vai nātrija hidroksīda). Šķīdums ir gatavs lietošanai.
            3.3.   Fenolftaleīns, 10 g/l šķīdums 95–96 tilp. % etanolā, vai sārmainais zilais 6B vai timolftaleīns, 20 g/l šķīdums 95–96 tilp. % etanolā. Ja eļļa ir stipri krāsota, izmanto sārmaini zilo vai timolftaleīnu.
            4.   APARATŪRA
            Parastais laboratoriju aprīkojums, tai skaitā:

                        4.1.

                        analītiskie svari;

                        4.2.

                        250 ml koniskā kolba;

                        4.3.

                        A klases 10 ml birete ar iedaļām līdz 0,05 ml vai līdzvērtīga automātiskā birete.

                  5.   PROCEDŪRA
            5.1.   Analizējamā parauga sagatavošana

            Ja paraugs ir duļķains, tas ir jāfiltrē.
            5.2.   Analīzes paraugs

            Paraugu ņem atkarībā no paredzamā skābuma saskaņā ar šādu tabulu:

                        Paredzamais skābums
                        (oleīnskābes saturs (g/100g))

                        Parauga masa (g)

                        Svēršanas precizitāte (g)

                        0–2

                        10

                        0,02

                        > 2–7,5

                        2,5

                        0,01

                        > 7,5

                        0,5

                        0,001

                  Paraugu nosver koniskajā kolbā (4.2.).
            5.3.   Noteikšana

            Paraugu (5.2. punkts) izšķīdina 50–100 ml iepriekš neitralizētā dietilētera un etanola maisījumā (3.1.).
            Maisot titrē ar 0,1 mol/l kālija hidroksīda (vai nātrija hidroksīda) šķīdumu (3.2. punkts) (sk. 4. piezīmi), līdz indikatora krāsa mainās (iekrāsotā indikatora krāsa saglabājas vismaz 10 sekundes).

                           4. piezīme.

                        Ja vajadzīgā 0,1 mol/l kālija hidroksīda (vai nātrija hidroksīda) šķīduma daudzums ir lielāks par 10 ml, lietot 0,5 mol/l šķīdumu vai mainīt parauga masu atkarībā no paredzamā brīvā skābuma un ierosinātās tabulas.

                           5. piezīme.

                        Ja šķīdums titrēšanas laikā kļūst duļķains, pievienot pietiekami daudz šķīdinātāju maisījuma (3.1. punkts), lai šķīdums kļūtu dzidrs.

                  Otro noteikšanu veikt tikai tad, ja pirmais rezultāts ir lielāks nekā attiecīgajai eļļas kategorijai noteiktais ierobežojums.
            6.   REZULTĀTU IZTEIKŠANA
            Skābums, kas izteikts oleīnskābes masas procentos, ir vienāds ar:

            kur:

                        V

                        =

                        izlietotā titrētā kālija hidroksīda (vai nātrija hidroksīda) tilpums mililitros;

                        c

                        =

                        izlietotā titrētā kālija hidroksīda (vai nātrija hidroksīda) precīzā koncentrācija molos litrā;

                        M

                        =

                        282 g/mol, oleīnskābes molmasa gramos molā;

                        m

                        =

                        analīzes parauga masa gramos.

                  Oleīnskābes saturs tiek norādīts, kā minēts turpmāk:

                        a)

                        ar precizitāti līdz divām zīmēm aiz komata, vērtības no 0 līdz 1 ieskaitot;

                        b)

                        ar precizitāti līdz vienai zīmei aiz komata, vērtības no 1 līdz 100 ieskaitot.”

      II PIELIKUMS
      Regulas (EEK) Nr. 2568/91 XII pielikumu groza šādi:

                  1)

                  pielikuma 3.3. punktu aizstāj ar šādu:
                  “3.3.   Fakultatīvs terminu lietojums marķējumā

                  Žūrijas priekšsēdētājs pēc pieprasījuma var apliecināt to, ka novērtētā eļļa atbilst definīcijām un intervāliem, kurus raksturo ar turpmāk norādītajiem īpašības vārdiem, ņemot vērā attiecīgo pazīmju intensitāti un noteikšanu.
                  Pozitīvās pazīmes (augļainums, rūgtums un pikantums). Atbilstīgi garšas intensitātei:

                              —

                                 intensīva, ja attiecīgās pazīmes mediāna pārsniedz 6;

                              —

                                 vidēji izteikta, ja attiecīgās pazīmes mediāna ir no 3 līdz 6;

                              —

                                 viegla, ja attiecīgās pazīmes mediāna ir mazāka par 3.

                                 Augļainums

                              :

                              no olīvu šķirnes atkarīgs aromātu kopums, kas raksturīgs eļļām, kuras iegūtas no nebojātiem, svaigiem augļiem, kur nav ne zaļo, ne gatavo augļu pārsvars. Tas ir uztverams tieši un/vai retronazāli.

                                 Zaļu augļu garša

                              :

                              no olīvu šķirnes atkarīgs aromātu kopums, kas raksturīgs eļļām, kuras garšo pēc zaļiem augļiem un iegūtas no zaļām, nebojātām, svaigām olīvām. Tas ir uztverams tieši un/vai retronazāli.

                                 Gatavu augļu garša

                              :

                              no olīvu šķirnes atkarīgs aromātu kopums, kas raksturīgs eļļām, kuras garšo pēc gataviem augļiem un iegūtas no nebojātām, svaigām olīvām. Tas ir uztverams tieši un/vai retronazāli.

                                 Sabalansēta garša

                              :

                              eļļa, kuras garša nav nesabalansēta, proti, pagaršojot eļļu, nerodas tāda ožas, garšas un kņudinoša sajūta, kurā rūgtuma un/vai pikantuma pazīmes mediāna ir par diviem punktiem lielāka par augļainuma mediānu.

                                 Maiga eļļa

                              :

                              eļļa, kuras rūgtuma un pikantuma pazīmes mediāna ir 2 vai mazāka.

                        Garšas intensitātei atbilstīgo terminu saraksts:

                              Termini, uz kuriem attiecas eļļas organoleptiskā testa sertifikāts

                              Attiecīgās pazīmes mediāna

                              Augļainums

                              —

                              Gatavu augļu garša

                              —

                              Zaļu augļu garša

                              —

                              Viegli izteikts augļainums

                              Mazāk par 3

                              Vidēji izteikts augļainums

                              No 3 līdz 6

                              Stipri izteikts augļainums

                              Vairāk par 6

                              Vāji izteikta nogatavojušos augļu garša

                              Mazāk par 3

                              Vidēji izteikta nogatavojušos augļu garša

                              No 3 līdz 6

                              Stipri izteikta nogatavojušos augļu garša

                              Vairāk par 6

                              Vāji izteikta zaļu augļu garša

                              Mazāk par 3

                              Vidēji izteikta zaļu augļu garša

                              No 3 līdz 6

                              Stipri izteikta zaļu augļu garša

                              Vairāk par 6

                              Vāji izteikts rūgtums

                              Mazāk par 3

                              Vidēji izteikts rūgtums

                              No 3 līdz 6

                              Stipri izteikts rūgtums

                              Vairāk par 6

                              Vāji izteikts pikantums

                              Mazāk par 3

                              Vidēji izteikts pikantums

                              No 3 līdz 6

                              Stipri izteikts pikantums

                              Vairāk par 6

                              Līdzsvarotas garšas eļļa

                              Rūgtuma pazīmes mediāna un pikantuma pazīmes mediāna pārsniedz augļainuma mediānu ne vairāk par 2 punktiem

                              Maiga eļļa

                              Rūgtenuma un pikantuma pazīmes mediāna ir 2 vai mazāka.”

                  2)

                  pielikuma 9.1.1. punktu aizstāj ar šādu:

                              “9.1.1.

                              Degustētāji paceļ glāzi, nenoņemot no tās pulksteņstiklu, un to nedaudz sasver; pēc tam viņi glāzi šādā pozīcijā pilnīgi apgriež riņķī, lai pēc iespējas vairāk saslapinātu glāzes iekšējās malas. Kad šis posms ir pabeigts, degustētāji noņem pulksteņstiklu un pasmaržo paraugu, lēnām un dziļi ievelkot elpu, lai novērtētu eļļu. Smaržošana nedrīkst pārsniegt 30 sekundes. Ja šajā laikā nav izdarīti nekādi secinājumi, pirms nākamā mēģinājuma viņi neilgu laiku atpūšas.
                              Kad ožas tests ir paveikts, degustētāji novērtē ar mutes dobumu uztvertās sajūtas (vispārējās retronazālās, garšas un kņudinošās sajūtas). Šim nolūkam viņi iemalko aptuveni 3 ml eļļas. Ir ļoti svarīgi izplatīt eļļu visā mutes dobumā no mutes priekšējās daļas, mēles, mutes malām un pakaļējās daļas līdz aukslējām un rīklei, jo, kā ir zināms, garšu un kņudinošās sajūtas intensitāte atšķiras atkarībā no mēles, aukslēju un rīkles apvidus.
                              Jāuzsver, ka ir būtiski, lai pietiekams daudzums eļļas tiktu ļoti lēnām izplatīts pāri mēlei aukslēju un rīkles virzienā, kamēr degustētājs koncentrējas uz secību, kādā parādās rūgta un pikanta garša. Ja tas netiek darīts, dažos eļļu veidos šīs abas sajūtas var palikt nepamanītas vai arī rūgtumu var pārmākt pikantums.
                              Īsi, secīgi elpas vilcieni, ievelkot gaisu caur muti, ļauj degustētājam ne tikai paraugu plaši izplatīt pa visu muti, bet arī retronazāli uztvert gaistošos aromātiskos savienojumus, piespiežot sevi izmantot šo kanālu.

                                 NB! Ja degustētāji nejūt paraugā augļainumu un ja klasificētās negatīvās pazīmes intensitāte ir 3,5 vai mazāka, žūrijas priekšsēdētājs var nolemt, ka degustētāji analizē paraugu vēlreiz apkārtējās vides temperatūrā (COI/T.20/Doc. No 6/Rev. 1, 2007. gada septembrī, 3. iedaļa – Vispārīgi noteikumi degustācijas zāles ierīkošanai, precizējot kontekstu un apkārtējās vides temperatūras jēdzienu. Ja paraugs ir sasniedzis istabas temperatūru, degustētājiem būtu atkārtoti jāvērtē vienīgi, lai pārbaudītu to, vai augļainums ir uztverts. Ja ir, tad tā intensitāte tiem jāatzīmē uz skalas.
                              Jāņem vērā pikantuma kņudinošā sajūta. Šim nolūkam ir ieteicams eļļu norīt.”;

                  3)

                  pielikuma 9.4. punktu aizstāj ar šādu:
                  “9.4.   Eļļas klasificēšana

                  Eļļas šķiru nosaka, ņemot vērā defektu mediānu un augļainuma mediānu. Defektu mediāna ir intensīvākā konstatētā defekta mediāna. Defektu mediānu un augļainuma mediānu norāda ar vienu zīmi aiz komata.
                  Eļļas šķiru nosaka, defektu mediānu un augļainuma mediānu salīdzinot ar turpmāk norādītajiem atsauces intervāliem. Intervālu robežas ir noteiktas, ņemot vērā metodes kļūdu, un tāpēc tiek uzskatītas par absolūtām. Attiecīgs programmatūras nodrošinājums ļauj iedalījumu šķirās attēlot statistikas datu tabulas vai grafika veidā.

                              a)

                              Neapstrādāta augstākā labuma olīveļļa: defektu mediāna ir 0, augļainuma mediāna ir lielāka par 0;

                              b)

                              neapstrādāta olīveļļa: defektu mediāna ir lielāka par 0, bet nav lielāka par 3,5, augļainuma mediāna ir lielāka par 0;

                              c)

                              neapstrādāta spīdīgā olīveļļa: vai nu defektu mediāna ir lielāka par 3,5, vai arī defektu mediāna ir mazāka par vai vienāda ar 3,5, bet augļainuma mediāna ir 0.

                                 1. piezīme.

                              Ja rūgtuma un/vai pikantuma mediāna ir lielāka par 5,0, žūrijas priekšsēdētājs to norāda eļļas testa sertifikātā.
                              Ja novērtējums vajadzīgs, lai pārbaudītu eļļas atbilstību standartiem, ir jāveic vienreizēja eļļas testēšana. Kontrolnovērtējumu gadījumā analīze jāveic divos savstarpēji nesaistītos atkārtojumos. Atkārtās analīzes rezultātiem jābūt statistiski viendabīgiem. (Skatīt 9.5. punktu.) Ja nav, tad paraugu jāanalizē divas reizes no jauna. Klasifikācijas pazīmju galīgo vērtību aprēķina, izmantojot abu mediānu vidējo vērtību.”;

                  4)

                  pievieno šādu 9.5. punktu:
                  “9.5.   Kritēriji atkārtojumu pieņemšanai un noraidīšanai

                  Standartkļūdu, kas definēta turpmāk, izmanto, lai noteiktu, vai abi atkārtotas analīzes rezultāti ir viendabīgi vai statistiski pieņemami:

                  ja Me1 un Me2 ir abu atkārtojumu (resp., pirmās un otrās analīzes) mediānas un ja U1 un U2 ir paplašinātās nenoteiktības attiecībā uz vērtībām, kas aprēķinātas, kā norādīts turpmāk un noteikts papildinājumā:

                     U
                     1 = c × s* and

                  attiecībā uz paplašināto neprecizitāti c = 1,96; tādējādi:
                  U1 = 0,0196 × CVr × Me1

                  kur CVr
                      ir noturīgais variācijas koeficients.
                  Jānorāda, ka abas iegūtās vērtības nav statistiski atšķirīgas, En
                      jābūt vienādam ar vai mazākam par 1,0.”


title: Komisijas Īstenošanas regula (ES) 2017/931 (2017. gada 31. maijs), ar kuru nosaka koeficientu, kas piemērojams daudzumiem, kuri norādīti no 2017. gada 19. maija līdz 2017. gada 26. maijam iesniegtajos importa licenču pieteikumos, saskaņā ar tarifa kvotām, kas ar Īstenošanas regulu (ES) 2015/2081 atklātas Ukrainas izcelsmes labībai

text:
               1.6.2017

               LV

               Eiropas Savienības Oficiālais Vēstnesis

               L 141/10

         KOMISIJAS ĪSTENOŠANAS REGULA (ES) 2017/931
   (2017. gada 31. maijs),
   ar kuru nosaka koeficientu, kas piemērojams daudzumiem, kuri norādīti no 2017. gada 19. maija līdz 2017. gada 26. maijam iesniegtajos importa licenču pieteikumos, saskaņā ar tarifa kvotām, kas ar Īstenošanas regulu (ES) 2015/2081 atklātas Ukrainas izcelsmes labībai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:

               (1)

               Ar Komisijas Īstenošanas regulu (ES) 2015/2081 (2) ir atklātas tarifa kvotas dažu veidu Ukrainas izcelsmes labības importēšanai.

               (2)

               Ar Īstenošanas regulas (ES) 2015/2081 1. panta 1. punktu ir noteikts, ka laikposmam no 2017. gada 1. janvāra līdz 2017. gada 31. decembrim ar kārtas numuru 09.4306 apzīmētās kvotas daudzums ir 960 000 tonnu.

               (3)

               Daudzumi, kuri norādīti importa licenču pieteikumos, kas attiecībā uz kvotu ar kārtas numuru 09.4306 iesniegti no 2017. gada 19. maija pulksten 13.00 līdz 2017. gada 26. maijam pulksten 13.00 (pēc Briseles laika), ir lielāki par pieejamajiem daudzumiem. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem par attiecīgo kvotu un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (4)

               Turklāt par kārtējo kvotas periodu būtu jāpārtrauc izdot importa licences par to kvotu ar kārtas numuru 09.4306, kura minēta Īstenošanas regulā (ES) 2015/2081.

               (5)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kas norādīti importa licenču pieteikumos, kuri attiecas uz Īstenošanas regulas (ES) 2015/2081 pielikumā minēto kvotu ar kārtas numuru 09.4306 un kuri iesniegti no 2017. gada 19. maija pulksten 13.00 līdz 2017. gada 26. maijam pulksten 13.00 (pēc Briseles laika), piemēro piešķīruma koeficientu 86,524176 % attiecībā uz pieteikumiem, kas iesniegti saskaņā ar tarifa kvotu ar kārtas numuru 09.4306.
   2.   No 2017. gada 26. maija pulksten 13.00 (pēc Briseles laika) aptur tādu jaunu importa licenču pieteikumu pieņemšanu par kārtējo kvotas periodu, kuri attiecas uz Īstenošanas regulas (ES) 2015/2081 pielikumā minēto kvotu ar kārtas numuru 09.4306.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 31. maijā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2015. gada 18. novembra Īstenošanas regula (ES) 2015/2081, ar ko atklāj Savienības importa tarifu kvotas dažu veidu Ukrainas izcelsmes labībai un paredz šo kvotu pārvaldību (OV L 302, 19.11.2015., 81. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).


title: Komisijas Īstenošanas regula (ES) Nr. 823/2014 ( 2014. gada 28. jūlijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               29.7.2014

               LV

               Eiropas Savienības Oficiālais Vēstnesis

               L 223/22

         KOMISIJAS ĪSTENOŠANAS REGULA (ES) Nr. 823/2014
   (2014. gada 28. jūlijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 28. jūlijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  TR

                  44,1

                  XS

                  56,8

                  ZZ

                  50,5

                  0707 00 05

                  MK

                  65,0

                  TR

                  81,4

                  ZZ

                  73,2

                  0709 93 10

                  TR

                  94,7

                  ZZ

                  94,7

                  0805 50 10

                  AR

                  123,5

                  BO

                  98,4

                  CL

                  153,3

                  NZ

                  145,2

                  TR

                  74,0

                  UY

                  114,6

                  ZA

                  133,9

                  ZZ

                  120,4

                  0806 10 10

                  BR

                  154,3

                  CL

                  81,7

                  EG

                  159,6

                  MA

                  154,4

                  TR

                  152,4

                  ZZ

                  140,5

                  0808 10 80

                  AR

                  93,9

                  BR

                  111,9

                  CL

                  115,4

                  NZ

                  130,3

                  US

                  159,4

                  ZA

                  116,6

                  ZZ

                  121,3

                  0808 30 90

                  AR

                  71,8

                  CL

                  81,4

                  NZ

                  177,1

                  ZA

                  90,3

                  ZZ

                  105,2

                  0809 10 00

                  MK

                  106,1

                  TR

                  240,9

                  XS

                  111,2

                  ZZ

                  152,7

                  0809 29 00

                  CA

                  664,5

                  TR

                  290,5

                  US

                  344,6

                  ZZ

                  433,2

                  0809 30

                  MK

                  72,6

                  TR

                  139,3

                  ZZ

                  106,0

                  0809 40 05

                  BA

                  55,3

                  MK

                  53,5

                  TR

                  141,2

                  ZZ

                  83,3

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.